จับตาพรุ่งนี้ TLI วิ่งแรง! ติดโผ FTSE Mid Cap ตามคาด ลุ้นเม็ดเงินไหลเข้า 3 พันลบ.
TLI ติดโผ FTSE ตามคาด เข้าคำนวณ Mid Cap มีผล 16 ธ.ค.65 โบรกประเมินเม็ดเงินไหลเข้า 3 พันลบ. จับตาพรุ่งนี้ราคาหุ้นวิ่งแรง!
TLI ติดโผ FTSE Mid Cap ตามคาด โบรกประเมินเม็ดเงินไหลเข้า 3 พันลบ. จับตาพรุ่งนี้ราคาหุ้นวิ่งแรง!
20 พ.ย. 2565

ผู้สื่อข่าวรายงานว่า ฟุตซี่ รัสเซล (FTSE Russell) ประกาศให้บริษัท ไทยประกันชีวิต จำกัด (มหาชน) หรือ TLI เข้าคำนวณในดัชนี FTSE Global Equity Index Series ประเภท Mid Cap โดยจะมีผลการปรับน้ำหนักในวันที่ 16 ธ.ค.65 เป็นต้นไป
ขณะที่ก่อนหน้านี้บล.โนมูระพัฒนสิน ระบุว่า FTSE จะประกาศรายชื่อหุ้นชุดใหม่ สำหรับ FTSE All World Index วันที่ 18 พ.ย.65 และมีผลการปรับน้ำหนัก 16 ธ.ค.65 โดยฝ่ายวิจัยฯ คาดว่ามีหุ้นไทย 1 บริษัทที่จะเข้าดัชนีหลักของ FTSE รอบนี้ คือ TLI (High Conviction หรือโอกาสสูง) คาดเข้าใหม่ ด้วยเม็ดเงินราว 80.6 ล้านเหรียญสหรัฐ หรือประมาณ 2.9 พันล้านบาท (อิงอัตราแลกเปลี่ยน วันที่ 20 พ.ย.65 ที่ระดับ 1 เหรียญสหรัฐฯ เท่ากับ 35.81 บาท)
อนึ่ง ราคาหุ้น TLI ปิดตลาดล่าสุดเมื่อวันที่ 18 พ.ย.65 ที่ระดับ 14.70 บาท ไม่เปลี่ยนแปลงจากวันก่อนหน้า ด้วยมูลค่าการซื้อขาย 396.42 ล้านบาท